FI Euroopan unionin virallinen lehti C 80/1

Neuvoston päätöslauselma EU:n tullitoimintaohjelmasta teollis- ja tekijänoikeuksien loukkausten torjumiseksi vuosina 2013–2017

2013/C 80/01

EUROOPAN UNIONIN NEUVOSTO, joka

PALAUTTAEN MIELEEN:

1. älykästä, kestävää ja osallistavaa kasvua koskevan Eurooppa 2020 -strategian (1);

2. komission tiedonannon teollis- ja tekijänoikeuksia koskevasta kattavasta EU:n strategiasta (2);

3. neuvoston asetuksen (EY) N:o 1383/2003 tulliviranomaisten toimenpiteistä epäiltäessä tavaroiden loukkaavan tiettyjä teollis- ja tekijänoikeuksia sekä tiettyjä teollis- ja tekijänoikeuksia loukkaavien tavaroiden suhteen toteutettavista toimenpiteistä (3);

4. neuvoston asetuksen (EY) N:o 515/97, annettu 13 päivänä maaliskuuta 1997, jäsenvaltioiden hallintoviranomaisten keskinäisestä avunannosta sekä jäsenvaltioiden hallintoviranomaisten ja komission yhteistyöstä tulli- ja maatalousasioita koskevan lainsäädännön moitteettoman soveltamisen varmistamiseksi (4);

5. EU:n ja kolmansien maiden keskenään sopimat keskinäistä hallinnollista avunantoa tulliasioissa koskevien sopimusten määräykset;

6. EU:n tullitoimintaohjelmasta teollis- ja tekijänoikeuksia koskevien rikkomusten torjumiseksi vuosina 2009–2012 16 päivänä maaliskuuta 2009 annetun neuvoston päätöslauselman (5);

OTTAEN HUOMIOON:

7. neuvoston päätelmät tulliliiton kehittämisstrategian edistymisestä (6);]

8. raportin teollis- ja tekijänoikeuksien loukkausten torjumista vuosina 2009–2012 koskevan EU:n tullitoimintaohjelman täytäntöönpanosta (7);

9. kokemukset edellisistä EU:n toimintaohjelmista;

10. ON TIETOINEN teollis- ja tekijänoikeuksien loukkausten EU:n yrityksille ja suunnittelijoille aiheuttamasta taloudellisesta vahingosta ja vahingosta niiden maineelle, sekä tällaisen laittoman toiminnan järjestäytyneelle rikollisuudelle tuottamista voitoista;

11. .ON HUOLESTUNUT taloudellisten ja sosiaalisten seurauksien lisäksi niistä terveys- ja turvallisuusriskeistä, joita tuoteväärennökset voivat aiheuttaa kuluttajille ja loppukäyttäjille sekä ympäristölle;

12. PAINOTTAA tavoitteena olevan korkeatasoinen EU:n sisämarkkinoiden suojelu ajanmukaisten ja yhdenmukaistettujen tullivalvonnan ja tulliyhteistyön toimintatapojen avulla erityisesti kaupan vinoutumisen estämiseksi EU:ssa;

13. TOTEAA, että tulliviranomaisille on annettava tarvittavat välineet, joilla kyetään torjumaan uusia suuntauksia teollis- ja tekijänoikeuksia loukkaavien tavaroiden kansainvälisessä kaupassa;

14. VAHVISTAA liitteessä olevan EU:n tullitoimintaohjelman teollis- ja tekijänoikeuksien loukkausten torjumiseksi vuosina 2013–2017, jonka puheenjohtajavaltio on laatinut yhteistyössä jäsenvaltioiden ja komission kanssa;

KEHOTTAA:

15. jäsenvaltioita ja komissiota panemaan oheisen toimintaohjelman tosiasiallisesti ja tehokkaasti täytäntöön kaikkia käytettävissä olevia välineitä ja resursseja hyödyntäen;

16. komissiota yhteistyössä jäsenvaltioiden kanssa: — laatimaan kevääseen 2013 mennessä kattavan etenemissuunnitelman toimintaohjelman täytäntöönpanon helpottamiseksi; — seuraamaan toimintaohjelman täytäntöönpanoa; — toimittamaan neuvostolle vuosittain yhteenvetoraportteja toimintaohjelman täytäntöönpanosta; — toimittamaan neuvostolle loppuraportin toimintaohjelman täytäntöönpanosta vuonna 2017.

EU:n tullitoimintaohjelma teollis- ja tekijänoikeuksien loukkausten torjumiseksi vuosina 2013–2017

JOHDANTO

Tavarakauppaan liittyvät teollis- ja tekijänoikeuksien mittavat loukkaukset ovat vakava maailmanlaajuinen ongelma. Vuonna 2011 teollis- ja tekijänoikeuksien tullivalvonnan johdosta EU:ssa takavarikoitiin lähes 115 miljoonaa tuotetta.

Talouksien kilpailukyky perustuu yhä suuremmassa määrin luovuuteen ja innovointiin. Älykästä, kestävää ja osallistavaa kasvua koskevassa Eurooppa 2020 -strategiassa linjataan tulevat toimet, joilla Euroopan talous on tarkoitus saada elpymään ja kasvamaan. Osaamisen ja innovoinnin edistäminen on yksi tuon strategian kolmesta painopisteestä.

On keskeisen tärkeää parantaa yritysten innovoinnin edellytyksiä ja vähentää vahinkoja, joita väärentäjät aiheuttavat yritysten oikeutetuille eduille hyödyntäessään oikeudenhaltijoiden investointeja, ponnisteluja ja tavaramerkkien mainetta. Väärennettyjen ja laittomasti valmistettujen tuotteiden kaupasta helppoja voittoja ja taloudellista hyötyä usein hakevien, petoksia ja järjestäytynyttä rikollisuutta harjoittavien kansainvälisten järjestöjen torjuntaan on myös kiinnitettävä erityistä huomiota, samoin kuin niihin riskeihin, joita tuoteväärennökset voivat aiheuttaa kuluttajille ja loppukäyttäjille.

Kattavaan teollis- ja tekijänoikeuksien säädöskehykseen on yhdistettävä tehokas valvonta. Yritykset ja kuluttajat ovat pitkälti riippuvaisia valvontaviranomaisten reaktiokyvystä. Tullilla on keskeinen asema valvonnassa: teollis- ja tekijänoikeuksia loukkaavien tavaroiden saavuttua sisämarkkinoille niitä on paljon vaikeampi pysäyttää. Euroopan tullitoiminnan koordinointi ja suunnittelu on erittäin tärkeää pyrittäessä torjumaan rajatylittävään kauppaan liittyviä teollis- ja tekijänoikeuksien loukkauksia.

VUOSIA 2009–2012 KOSKEVAN EU:N TOIMINTAOHJELMAN ARVIOINTI

Vuosia 2009–2012 koskevan toimintaohjelman täytäntöönpanon tuloksia tarkastellaan komission yksiköiden yhteistyössä jäsenvaltioiden kanssa laatimassa kertomuksessa.

Viimeisten neljän vuoden aikana on keskitytty parantamaan EU:n olemassa olevaa teollis- ja tekijänoikeuksien tullivalvontaa koskevaa lainsäädäntöä, lujittamaan tullin ja teollisuuden välistä operatiivista yhteistyötä ja kehittämään edelleen teollis- ja tekijänoikeuksien valvonnan alalla tehtävää kansainvälistä yhteistyötä. Toimintaohjelmaan kuuluivat myös tiedotus ja valistus, internetkauppaa koskevan ongelman käsittely ja ad hoc -koulutuksen antaminen tullivirkamiehille.

Tulliviranomaiset ja komissio ovat vastanneet päättäväisesti keskeisiin haasteisiin, jotka liittyvät teollis- ja tekijänoikeuksien tullivalvontaan. Kerätyt tilastot puhuvat vaikuttavalla tavalla puolestaan: vuonna 2011 takavarikoitiin lähes 115 miljoonaa tuotetta ja hyväksyttiin yli 20 000 oikeudenhaltijoiden esittämää toimenpidehakemusta. Vastaavien aitojen tuotteiden arvioitu arvo on lähes 1,3 miljardia EUR. Internetkauppa on lisännyt postiliikenteessä esiintyneiden tapausten määrää, joka kolminkertaistui vuosina 2009–2011.

Toimintaohjelman arviointi osoittaa, että teollis- ja tekijänoikeuksien tullivalvontaa koskeva EU:n laajuinen lähestymistapa on säilytettävä. Sama todettiin myös EU:n jäsenvaltioiden, Kroatian ja Turkin tullihallintojen pääjohtajien 79. kokouksessa, jossa kehotettiin laatimaan teollis- ja tekijänoikeuksien loukkausten torjumiseksi uusi EU:n tullitoimintaohjelma, jossa on selkeät tavoitteet, asianmukaiset resurssit ja tulos- ja suoritusindikaattorit.

TULEVAT TOIMET

Uudella toimintaohjelmalla on tarkoitus tuoda lisäarvoa ja tehokkaampia tuloksia taloudellisesti kireinä aikoina. Siinä on joitakin aiemman toimintaohjelman keskeisiä, yhä päteviä osatekijöitä, joita on edelleen syvennettävä ja joiden täytäntöönpanoa on jatkettava. Vuosien 2009–2012 toimintaohjelman täytäntöönpanosta saatujen kokemusten perusteella toimintaa on myös mukautettava jonkin verran ottaen huomioon viranomaisten käytettävissä olevat rajalliset resurssit. Toteutettavat toimet olisi määriteltävä selkeästi ja niihin olisi yhdistettävä indikaattoreita, joiden avulla voidaan mitata tuloksia. Teollis- ja tekijänoikeuksien loukkausten eurooppalaisen seurantakeskuksen kanssa olisi myös kehitettävä kumppanuus ja Euroopan petostentorjuntaviraston (OLAF) ja tarvittaessa muiden valvontaviranomaisten kuin tullin kanssa tehtävää yhteistyötä olisi tehostettava niiden toimivallan puitteissa. Tulevalla Tulli 2020 -ohjelmalla jatketaan nykyisen toimintasuunnitelman täytäntöönpanon tukemista aikaisempien ohjelmien viitoittamalla tavalla.

Tämän toimintaohjelman strategiset tavoitteet ovat näin ollen seuraavat:

— teollis- ja tekijänoikeuksien tullivalvontaa koskevan uuden EU:n lainsäädännön tehokas täytäntöönpano ja valvonta;

— teollis- ja tekijänoikeuksia loukkaavassa tavaroiden kaupassa yleisesti esiintyvien suuntausten torjunta;

— Teollis- ja tekijänoikeuksia loukkaavien tavaroiden kaupan torjunta kaikkialla kansainvälisessä toimitusketjussa;

— yhteistyön lujittaminen teollis- ja tekijänoikeuksien loukkausten eurooppalaisen seurantakeskuksen ja lainvalvontaviranomaisten kanssa.

Toimintaohjelma kattaa vuodet 2013–2017.

ETENEMISSUUNNITELMA

Komissio laatii yhteistyössä jäsenvaltioiden asiantuntijoiden kanssa yksityiskohtaisen etenemissuunnitelman, jossa määritellään sovitussa aikataulussa toteutettavat toimet ja käytettävät välineet ottaen huomioon rahoitus- ja henkilöstöresursseihin liittyvät vaikutukset. Sovittu etenemissuunnitelma toimitetaan neuvostolle keväällä 2013.

UUDELLEENTARKASTELUMEKANISMI

Komissio esittää yhteistyössä jäsenvaltioiden asiantuntijoiden kanssa vuosittain neuvostolle yhteenvetoraportteja, joissa esitellään etenemissuunnitelman pohjalta toimintaohjelman täytäntöönpanotilannetta. Viimeisenä vuonna laaditaan yksityiskohtaisempi raportti.

PÄÄTELMÄT

Liitteenä on EU:n tullitoimintaohjelma teollis- ja tekijänoikeuksien loukkausten torjumiseksi vuosina 2013–2017. Komissio laatii ensimmäisenä vaiheena edellä mainitun etenemissuunnitelman.

1. TEOLLIS- JA TEKIJÄNOIKEUKSIEN TULLIVALVONTAA KOSKEVAN EU:N UUDEN LAINSÄÄDÄNNÖN TEHOKAS TÄYTÄNTÖÖNPANO JA VALVONTA

Erityistavoite 1.1: Välineiden kehittäminen uuden EU:n asetuksen täytäntöönpanoa varten

Toimet Indikaattorit Toiminnasta vastaavat 1.1.1 Oppaan laatiminen oikeudenhaltijoiden toimenpidehakemuksia varten Oppaan julkaiseminen internetsivustoilla Komissio ja jäsenvaltiot 1.1.2 Teollis- ja tekijänoikeusasiantuntijoista sekä komission edustajista koostuvan ryhmän tukivierailu kaikkiin jäsenvaltioihin Suoritetut vierailut ja tarvittaessa annetut neuvot Havaittujen ongelmien seuranta ja tarvittaessa valmiuksien kehittämissuunnitelmien laatiminen Komissio ja jäsenvaltiot 1.1.3 Tarvittaessa tullia varten laaditaan erityiset suuntaviivat uusista menettelyistä (ml. pienet tavaralähetykset) kaikilla EU:n virallisilla kielillä Suuntaviivat saatavilla Komissio ja jäsenvaltiot 1.1.4 Koulutussuunnitelmaa koskevan ehdotuksen laatiminen helpottamaan asetuksen täytäntöönpanoa; sisältää mahdollisesti verkko-opetusvälineen tullia ja oikeudenhaltijoita varten Työryhmän laatima koulutussuunnitelma ja järjestetyt koulutukset Komissio ja jäsenvaltiot yhteistyössä teollis- ja tekijänoikeuksien loukkausten eurooppalaisen seurantakeskuksen kanssa





Erityistavoite 1.2: COPIS-tietokannan kaikkien toimintojen hyödyntäminen

Toimet Indikaattorit Toiminnasta vastaavat 1.2.1 COPIS-tietokannan toimintojen täytäntöönpano COPIS-tietokannan kaikkien haku- ja raportointitoimintojen hyödyntäminen Komissio ja jäsenvaltiot





Erityistavoite 1.3: Oikeudenhaltijoiden ja sidosryhmien sitouttaminen

Toimet Indikaattorit Toiminnasta vastaavat 1.3.1 Uudesta EU:n asetuksesta tiedottaminen oikeudenhaltijoille ja sidosryhmille Tulliviranomaisten internetsivustojen päivittäminen uuden EU:n asetuksen voimaantulon yhteydessä Komissio ja jäsenvaltiot Uudesta säädöskehyksestä tiedottaminen pk-yritysten neuvontapalveluissa Komissio Transatlanttisen portaalin tullivalvontaosioiden päivitys Komissio Uudesta säädöskehyksestä tiedottaminen jäsenvaltioiden pk-yritysten etujärjestöissä ja asiaankuuluvissa teollis- ja tekijänoikeuksia käsittelevissä osastoissa ja virastoissa Komissio ja jäsenvaltiot 1.3.2 Säännölliset EU-tason kokoukset tullin, oikeudenhaltijoiden ja muiden teollis- ja tekijänoikeuksien valvontaan osallistuvien osapuolten edustajien välillä 1. kokous viimeistään vuoden kuluttua uuden asetuksen voimaantulosta Komissio, jäsenvaltiot ja oikeudenhaltijat / muut asianosaiset





Erityistavoite 1.4: Tilastojen vuosittainen julkaiseminen

Toimet Indikaattorit Toiminnasta vastaavat 1.4.1 Vuotuisen EU:n raportin julkaiseminen teollis- ja tekijänoikeuksien tullivalvontaa koskevista tilastoista Vuotuiset raportit saatavilla toukokuussa Komissio ja jäsenvaltiot

2. TEOLLIS- JA TEKIJÄNOIKEUKSIA LOUKKAAVIEN TAVAROIDEN KAUPASSA YLEISESTI ESIINTYVIEN SUUNTAUSTEN TORJUNTA

Erityistavoite 2.1: Yksilöityjen toimintatapojen kehittäminen paketti- ja postiliikenteen osalta

Toimet Indikaattorit Toiminnasta vastaavat 2.1.1 Internetkaupan tullivalvontaa koskevien parhaiden käytäntöjen vaihto, mikä täydentää (EU:n neuvoston) tulliyhteistyöryhmän toimintaa tullialaan liittyvän internetrikollisuuden alalla Parhaat käytännöt tulliviranomaisten saatavilla Tulli 2013 -ohjelman sähköistä väärentämistä käsittelevän työryhmän kautta Komissio ja jäsenvaltiot





Erityistavoite 2.2: Tullin riskinhallinnan vahvistaminen

Toimet Indikaattorit Toiminnasta vastaavat 2.2.1 Yhteiseen riskinhallintaan perustuvan valvontastrategian kehittäminen, ml. tarve saada riskejä koskevia tietoja, yhteiset riskikriteerit ja standardit sekä teollis- ja tekijänoikeuksia loukkaavien sekä pienten että suurten lähetyserien havaitsemiseen tarkoitettujen EU:n ensisijaisten valvontatoimien täytäntöönpano tarpeen mukaan Kriteerien ja standardien laatiminen Komissio jäsenvaltioiden tuella 2.2.2 Teollis- ja tekijänoikeuksia koskevien asianmukaisten riski- ja tullivalvontatietojen säännöllinen toimittaminen tullialan riskinhallintajärjestelmän (CRMS) ja valvonnan yhteyspisteiden kautta Tullin riskinhallintakeskusten käyttäminen teollis- ja tekijänoikeuksien loukkauksia koskevien riskitietojen vaihtamiseen Jäsenvaltioiden antama säännöllinen palaute toimitetuista riski- ja tullivalvontatiedoista ja valvontatuloksista Komissio ja jäsenvaltiot 2.2.3 Koordinoidun työohjelman laatiminen teollis- ja tekijänoikeuksia koskevia yhteisiä tullioperaatioita varten, ml. koordinointi kansainvälisten järjestöjen kanssa Teollis- ja tekijänoikeuksia koskevien yhteisten tullioperaatioiden monivuotisen työsuunnitelman koordinointi eri tulliviranomaisten, EU:n neuvoston ja kansainvälisten järjestöjen kanssa Yhteisissä tullioperaatioissa kerättyjen tietojen käyttö riskianalyysiä ja tutkintatarkoituksia varten Komissio ja jäsenvaltiot

3. TEOLLIS- JA TEKIJÄNOIKEUKSIA LOUKKAAVIEN TAVAROIDEN KAUPAN TORJUNTA KAIKKIALLA KANSAINVÄLISESSÄ TOIMITUSKETJUSSA

Erityistavoite 3.1: Yhteistyön vahvistaminen keskeisten alkuperä-, kauttakulku- ja kohdemaiden kanssa

Toimet Indikaattorit Toiminnasta vastaavat 3.1.1 Teollis- ja tekijänoikeuksia koskevan tulliyhteistyön vahvistaminen kolmansien maiden, erityisesti Kiinan ja Hong Kongin kanssa Uuden laajennetun EU:n ja Kiinan toimintaohjelman täytäntöönpano vuoden 2012 jälkeen Yhteistyötoimista sopiminen Hong Kongin kanssa ja niiden täytäntöönpano Komissio ja jäsenvaltiot 3.1.2 Tietojenvaihdon kehittäminen kolmansien maiden kanssa lainsäädäntöä noudattaen ml. EU:ssa kauttakuljetettavista/uudelleenlastattavista tavaroista Tietojenvaihtomekanismien perustaminen Vaihdettujen tietojen määrä ja niiden perusteella suoritettujen takavarikoiden määrä Komissio ja jäsenvaltiot 3.1.3 EU:n jäsenvaltioiden ja komission yksiköiden sekä kolmansien maiden, myös Balkanin alueen maiden ja itäiseen kumppanuuteen osallistuvien maiden, viranomaisten välisen tietojenvaihdon tehostaminen teollis- ja tekijänoikeuksia loukkaavien tavaroiden kansainvälisen kaupan estämiseksi Vaihdettujen tietojen perusteella tutkittavaksi otettujen tapausten määrä Suositukset Komissio ja jäsenvaltiot 3.1.4 EU:n tullin osallistuminen kansainvälisiin tapahtumiin tiedotustarkoituksia varten EU:n tulliviranomaisten edustus asiaankuuluvissa kansainvälisissä teollis- ja tekijänoikeuksien valvontaa koskevissa tapahtumissa EU:n osanottajien palaute näistä tapahtumista kaikille jäsenvaltioille ja komissiolle Komissio ja jäsenvaltiot





Erityistavoite 3.2: Teollis- ja tekijänoikeuksien valvontavalmiuksien kehittäminen ehdokasmaissa ja naapurimaissa

Toimet Indikaattorit Toiminnasta vastaavat 3.2.1 Teknisen avun antaminen valmiuksien kehittämistä varten sitä pyytäville ehdokasmaille ja naapurimaille Asiantuntijaryhmä saatavilla Toiminnan monivuotinen suunnittelu Komissio ja jäsenvaltiot 3.2.2 Teollis- ja tekijänoikeuksien tullivalvonnassa käytettävää toimintarakennetta, tietotekniikka ja toimintaratkaisuja koskevien kokemusten vaihto ja tämän alan mahdolliset opintokäynnit Raportti teollis- ja tekijänoikeuksien valvonnan parhaista käytännöistä EU:ssa ja naapurimaissa Komissio ja jäsenvaltiot 3.2.3. Virkamiesvaihto Toteutuneiden vaihtojen määrä Vaihdoista saaduista kokemuksista raportointi muille jäsenvaltioille ja komissiolle Jäsenvaltiot

4. YHTEISTYÖN LUJITTAMINEN TEOLLIS- JA TEKIJÄNOIKEUKSIEN LOUKKAUSTEN EUROOPPALAISEN SEURANTAKESKUKSEN JA LAINVALVONTAVIRANOMAISTEN KANSSA

Erityistavoite 4.1: Kumppanuuden perustaminen teollis- ja tekijänoikeuksien loukkausten eurooppalaisen seurantakeskuksen kanssa

Toimet Indikaattorit Toiminnasta vastaavat 4.1.1 Osallistuminen teollis- ja tekijänoikeuksien loukkausten eurooppalaisen seurantakeskuksen hankkeiden kehittämiseen ja tarvittaessa täytäntöönpanoon tarkoituksena tukea asetuksen (EU) N:o 386/2012 mukaisilla valtuuksilla ja seurantakeskuksen työohjelman mukaisesti teollis- ja tekijänoikeuksien valvontainstituutioita ja -aloitteita, joiden pyrkimyksenä on erityisesti — kehittää järjestelmiä, joilla kerätään tietoja väärentämisen ja piratismin määrästä ja laajuudesta EU:ssa, analysoidaan niitä ja raportoidaan niistä sekä vaihdetaan keskeisiä tietoja — kehittää teollis- ja tekijänoikeuksien valvontavalmiuksia antamalla tämän alan koulutusta — - selvittää, mitkä ovat parhaat tavat teollis- ja tekijänoikeuksien suojaamiseksi Tullin tarpeita vastaavat hankkeet Yhteensopivuus ja synergiat tullihankkeiden kanssa Välineiden saatavuus tiedon levittämiseksi teollis- ja tekijänoikeuksia koskevasta lainsäädännöstä […] Valistustoimet, ml. kuluttajille suunnatut Teollis- ja tekijänoikeuksien loukkausten eurooppalainen seurantakeskus yhteistyössä komission ja jäsenvaltioiden kanssa





Erityistavoite 4.2: Tulli-, poliisi- ja oikeusviranomaisten keskinäisen ymmärtämyksen ja yhteistyön parantaminen

Toimet Indikaattorit Toiminnasta vastaavat 4.2.1 Tulli- ja oikeusviranomaisten, poliisin ja teollis- ja tekijänoikeuksia käsittelevien osastojen ja virastojen edustajien väliset yhteiset tapahtumat Komission ja seurantakeskuksen järjestämä konferenssi vuonna 2014 Komissio, teollis- ja tekijänoikeuksien loukkausten eurooppalainen seurantakeskus ja jäsenvaltiot

(1) Komission 3 päivänä maaliskuuta 2010 antama tiedonanto: Eurooppa 2020 – Älykkään, kestävän ja osallistavan kasvun strategia KOM(2010) 2020 lopullinen, ei vielä julkaistu virallisessa lehdessä.

(2) Komission tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Teollis- ja tekijänoikeuksien sisämarkkinat – Luovuuden ja innovoinnin kannustaminen talouskasvun, laadukkaiden työpaikkojen ja ensiluokkaisten tuotteiden ja palvelujen tarjoamiseksi Euroopassa, KOM(2011) 287.

(3) EUVL L 196, 2.8.2003, s. 7. Euroopan parlamentti ja neuvosto tarkastelevat parhaillaan komission ehdotusta, jolla on tarkoitus tarkastella tätä asetusta uudelleen – asiak. 10880/11.

(4) EYVL L 82, 22.3.1997, s. 1.

(5) EUVL C 71, 25.3.2009, s. 1.

(6) Ei vielä julkaistu virallisessa lehdessä.

(7) Asiak. 15699/12.